Kaadmiumkollane

Kaadmiumkollane on kaadmiumi sisaldav erk- kuni sügavkollase värvusega sünteetiline anorgaaniline värvipigment, koostiselt kaadmiumsulfiid (CdS). 
pisi|Claude Monet, "Bordighera" (1884), õlimaal, millel on kasutatud kaadmiumkollast
pisi|Henri Matisse, "La Joie de vivre" ("Elurõõm"), näide pigmendi muutumisest ajas (üleval vasakul nurgas)

Värvainete indeksis on kaadmiumkollase tähised PY35 (Pigment Yellow 35) ja PY37 (Pigment Yellow 37), keemilise ühendi tähised vastavalt 77205 ja 77199Yellow Pigments. - The Color of Art Pigment Database: Pigment Yellow, PY, ühendid erinevad valmistamisviisilt. Esimesel on tsinksulfiidi lisand, teisel baariumsulfiidi lisand.

 Ajalugu 
Selle avastas Friedrich Stromeyer 1818. aastal, kes ise soovitas seda kunstnikel maalivärvina kasutada. Kuid vähese kaadmiumi kättesaadavuse tõttu hakati seda tootma ja seega kunstis laialdasemalt kasutama alles 1840. aastal. Kaadmiumkollast värvi on tuvastatud näiteks Van Goghi, Monet', Matisse'i ja Munchi maalides. 

On leitud, et 19. sajandi lõpus ja 20. sajandi alguses toodetud kaadmiumkollase valguskindlus ei olnud piisav ning maalide vananedes värv kahvatus või muutis värvi. Seda on näiteks täheldatud Edvard Munchi "Karje" puhul või Matisse'i "Joy of Life'i" puhul, kus värv muutus ajaga nurgas tumedamaks. 

 Ohutus 
Kaadmiumsulfiid on mürgine. Eriti ohtlik on seda sisse hingata. 

Kaadmiumiühendid on kantserogeenid, neid seostatakse kõrgenenud kopsuvähi riskiga. 

 Viited  

 Välislingid 
 Cadmium yellow/red. - Pigments through the Ages
 Cadmium Yellow. - ColourLex
 Cadmium yellow. - CAMEO

Kategooria:Anorgaanilised pigmendid